Пасля заканчэння вылучэння дакументы адзіным пакетам падаюцца ў выбарчую камісію. Дэкларацыю аб даходах і маёмасці не падаюць тыя, хто прэтэндуе на месца ў Савеце пярвічнага ўзроўню. Для астатніх яна абавязкова. Калі ў меркаванага кандыдата ў дэпутаты няма афіцыйных даходаў, у дэкларацыі ён павінен паказаць крыніцу, за кошт якой жыве. Пры наяўнасці судзімасці, у тым ліку пагашанай, гэтыя звесткі паказваюцца ўсімі прэтэндэнтамі на дэпутацкі партфель.